Video: ‘Oom Dirk was ‘n mentor en held’‘n Skermskoot uit die video. Die vermoorde Vrystaatse boer, Dirk Steenkamp (71), het na alle rassegroepe uitgereik. Hy is by sy begrafnis as ‘n mentor en held beskryf wat selfs die dogter van ‘n plaaswerker gehelp het om ‘n elektroniese ingenieur te word. Steenkamp sou Donderdag sy 72ste verjaarsdag gevier het. Maroela Media het vroeër berig Steenkamp, ŉ gesiene sakeman en boer van Vredefort, is Sondagoggend vroeg uit sy huis om ondersoek na ŉ waterpomp op die plaas in te stel. Hy was glo gewapen, maar ŉ groep verdagtes het hom oorval en daarin geslaag om sy vuurwapen by hom af te neem. Die verdagtes het hom geskiet, maar op die vlug geslaan nadat sy vrou, Miekie, die buurtwag en die polisie ontbied het. Dié insetsel is deur eNuus vervaardig. Kyk elke aand om 19:00 op kanaal 144 en 145 op DStv na eNuus.